b"\n_START_ARTICLE_\nLebensborn\n_START_SECTION_\nZa\xc4\x8detki\n_START_PARAGRAPH_\nLebensborn 'vodnjak \xc5\xbeivljenja' je bil ustanovljen 12. decembra 1935, da bi ustavil padanje natalitete v Nem\xc4\x8diji. Sede\xc5\xbe ustanove se je nahajal v M\xc3\xbcnchenu. Organizacija je sede\xc5\xbe delno uporabljala kot pisarno SS delno pa kot pisarno za urejanje programov, ki so izbolj\xc5\xa1evali dru\xc5\xbeinske razmere, delno pa kot dru\xc5\xbeabni prostor nacisti\xc4\x8dnih poveljnikov. Leta 1939 je organizacija \xc5\xa1tela okrog 8000 \xc4\x8dlanov, od tega jih je bilo 3500 poveljnikov. Urad Lebensborn je bil del SS Pisarne za raso in naseljevanje do leta 1938, ko je bila podrejena Heinrichu Himmlerju. Vodje programa so bili Hans Pflaum, nato  Max Sollmann in Gregor Ebner.\n_START_SECTION_\nPovojno sojenje\n_START_PARAGRAPH_\nPo vojni je bil Lebensborn obto\xc5\xbeen ugrabljanja rasno ustreznih otrok. Sodi\xc5\xa1\xc4\x8de je odlo\xc4\x8dilo, da so bili \xc4\x8dlani Lebensborna krivi le za 340 od 10000 otrok, ki so bili rojeni izven Nem\xc4\x8dije in najdeni na nem\xc5\xa1kem ozemlju. Sodi\xc5\xa1\xc4\x8de je na\xc5\xa1lo dovolj dokazov o obstoju in delovanju programa, vendar so ugrabitve opravili posamezniki, ki niso bili del programa. Obto\xc5\xbeeni so bili opro\xc5\xa1\xc4\x8deni obto\xc5\xbeb o ugrabitvi.\n_START_SECTION_\nLebensborn v Sloveniji\n_START_PARAGRAPH_\nV Sloveniji je organizacija Lebensborn delovala na \xc5\xa0tajerskem in Gorenjskem. Izseljevali so slovenske dru\xc5\xbeine, ki so bile povezane s partizani in z ubitimi talci. Otroke so od mater lo\xc4\x8devali le v prvih dveh akcijah, ki sta potekali med 3. in 6. in 14. in 15. avgustom 1942. Otroke, ki so jih lo\xc4\x8dili od dru\xc5\xbein, so najprej odpeljali v otro\xc5\xa1ko tabori\xc5\xa1\xc4\x8de Frohnleiten. Zanje sta konkurirali dve organizaciji, Lebensborn in VOMI. Ker jim je pri Lebensborn primanjkovalo prostora, so se odlo\xc4\x8dili, da vzamejo le otroke, malj\xc5\xa1e od 3 let. Dojen\xc4\x8dke so najprej preselili v Mainburg, nato pa v druge zavode po dr\xc5\xbeavi.  Ostale so med 18. in 19. septembrom razdelili v tabori\xc5\xa1\xc4\x8da po Nem\xc4\x8diji. Dodeljevali so jim dnevna opravila v tovarnah in na kmetijah in jih u\xc4\x8dili nem\xc5\xa1\xc4\x8dine in narodne zavesti. Na Slovenskem je bilo tako odtujenih 650 otrok, pre\xc5\xbeiveli so organizirani v Dru\xc5\xa1tvu tabori\xc5\xa1\xc4\x8dnikov \xe2\x80\x93 ukradenih otrok s sede\xc5\xbeem v Celju."